CELEX: 52016DC0680
Language: lv
Date: 2016-10-19
Title: BUDŽETA GROZĪJUMA NR. 6 PROJEKTS 2016. GADA VISPĀRĒJĀ BUDŽETĀ, kas pievienots priekšlikumam par Eiropas Savienības Solidaritātes fonda izmantošanu, lai sniegtu palīdzību Vācijai

EIROPAS KOMISIJA
            Briselē, 19.10.2016
            COM(2016) 680 final
            BUDŽETA GROZĪJUMA NR. 6 PROJEKTS2016. GADA VISPĀRĒJĀ BUDŽETĀ,
            kas pievienots priekšlikumam par Eiropas Savienības Solidaritātes fonda izmantošanu, lai sniegtu palīdzību Vācijai
            
               
         
         
            
               Ņemot vērā:
            
            
               –Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
            
            
               –Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam
                  1
               , un jo īpaši tās 41. pantu,
            
            
               –Eiropas Savienības 2016. finanšu gada vispārējo budžetu, kas pieņemts 2015. gada 25. novembrī
                  2
               ,
            
            
               –budžeta grozījumu Nr. 1/2016
                  3
               , kas pieņemts 2016. gada 14. aprīlī,
            
            
               –budžeta grozījumu Nr. 2/2016
                  4
               , kas pieņemts 2016. gada 6. jūlijā,
            
            
               –budžeta grozījuma Nr. 3/2016
                  5
                projektu, kas pieņemts 2016. gada 30. jūnijā,
            
            
               –budžeta grozījuma Nr. 4/2016
                  6
                projektu, kas pieņemts 2016. gada 30. septembrī,
            
            
               –budžeta grozījuma Nr. 5/2016
                  7
                projektu, kas pieņemts 2016. gada 7. oktobrī.
            
            
               Eiropas Komisija ar šo iesniedz Eiropas Parlamentam un Padomei 2016. gada budžeta grozījuma Nr. 6 projektu.
            
            
               IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM
            
            
               Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļa vietnē (
               
                  http://eur-lex.europa.eu/budget/www/index-en.htm
               
               ). Izmaiņas šajā dokumentā angļu valodā informācijas nolūkos ir pievienotas kā budžeta pielikums.
            
            
               SATURS
            
            
            
               1.
                     Ievads
                     
            
            
               2. 
                     Eiropas Savienības Solidaritātes fonda izmantošana
                     
            
            
               2.1 Vācija – plūdi vasarā
            
            
               3.
                     Finansējums
                     
            
            
               4.
                     Secinājumi
                     
            
         
         
            
            
               1.Ievads
            
            
               2016. gada budžeta grozījuma Nr. 6 projekts (BGP) attiecas uz Eiropas Savienības Solidaritātes fonda (ESSF) izmantošanu EUR 31 475 125 apmērā saistību un maksājumu apropriācijās. Fonda līdzekļu izmantošana ir saistīta ar plūdiem Vācijā.
            
            
               2. Eiropas Savienības Solidaritātes fonda izmantošana
            
            
               Komisija 2016. gada augusta beigās saņēma pieteikumu par finansiālu palīdzību no ESSF saistībā ar dabas katastrofām Vācijā (plūdi 2016. gada maijā un jūnijā).
            
            
               Komisijas dienesti ir rūpīgi izvērtējuši pieteikumu saskaņā ar Padomes Regulu (EK) Nr. 2012/2002
                  8
               , ar ko izveido ESSF („regula”), un jo īpaši tās 2., 3. un 4. pantu. 
            
            
               Šī izvērtējuma svarīgākie elementi ir apkopoti turpmāk tekstā.
            
            
               2.1 Vācija – plūdi vasarā
            
            
               (1)2016. gada maijā un jūnijā Lejasbavārijas administratīvo rajonu Rottal-Inn skāra virkne ārkārtīgi spēcīgu īsu plūdu/lietusgāžu radītu plūdu, nodarot postījumus publiskajai un privātajai infrastruktūrai, mājokļiem un lauksaimniecībai.
            
            
               (2)Plūdi ir dabas katastrofa un tāpēc ietilpst ESSF galvenajā piemērošanas jomā.
            
            
               (3)Vācijas pieteikums tika saņemts 2016. gada 19. augustā noteikto 12 nedēļu laikā pēc pirmajiem 2016. gada 28. maijā reģistrētajiem postījumiem.
            
            
               (4)Vācija nepieprasīja avansa maksājumu.
            
            
               (5)Vācijas iestādes lēsa, ka katastrofas radītie kopējie tiešie zaudējumi ir 
                     EUR 1259,005 miljoni. Šī summa ir 38 % no Vācijai 2016. gadā piemērojamās „lielai katastrofai” noteiktās robežas ESSF izmantošanai, kas ir EUR 3312,242 miljoni (t. i., EUR 3 miljardi 2011. gada cenās).
            
            
               (6)Tā kā kopējais tiešo zaudējumu apmērs ir mazāks par lielai katastrofai noteikto robežu Solidaritātes fonda izmantošanai, pieteikums tika iesniegts un izskatīts, pamatojoties uz „reģionālo katastrofu” kritērijiem, kas izklāstīti regulas 2. panta 3. punktā, kurā noteikts, ka „reģionāla dabas katastrofa” ir jebkāda dabas katastrofa, kas uz pabalstu tiesīgas valsts reģionā NUTS 2 līmenī rada tiešus zaudējumus, kuri pārsniedz 1,5 % no minētā reģiona IKP. Vācijas pieteikums attiecas uz vienu NUTS 2 līmeņa reģionu, proti, "Lejasbavārija (DE22)". Ziņotie tiešie zaudējumi EUR 1259,005 miljonu apmērā atbilst 3,03 % no šā reģiona IKP (EUR 41 522 miljoni, pamatojoties uz 2014. gada datiem) un pārsniedz regulas 2. panta 3. punktā minēto robežvērtību 1,5 % apmērā. Tāpēc ar Vācijas pieteikumu var saņemt ieguldījumu no Solidaritātes fonda.
            
            
               (7)Attiecībā uz katastrofas ietekmi un sekām tika ziņots, ka vissmagāk ir skarts Lejasbavārijas Rottal-Inn administratīvais rajons. 1. jūnijā tika gandrīz pilnībā iznīcināta Simbach am Inn pilsēta. Rottal-Inn rajonā tika appludināti aptuveni 430 km² ar aptuveni 5000 mājām. Pieteikuma iesniegšanas laikā vairāk nekā 2000 cilvēku joprojām nespēja atgriezties mājās un viņiem bija nepieciešami pagaidu mājokļi. Jūnija notikumi skāra Waldkirchen pašvaldību (Freyung-Grafenau rajons), kur tika appludinātas 90 mājas. Daļēji pārtrauca darboties vietējā slimnīca. Kopumā dabas katastrofa Lejasbavārijā skāra vairāk nekā 47 000 cilvēku un septiņi cilvēki zaudēja dzīvību. Katastrofa nodarīja būtisku kaitējumu uzņēmumiem un lauksaimniecībai. Turklāt tika ziņots par ievērojamiem infrastruktūras postījumiem: nelietojami kļuva transporta ceļi, proti, dzelzceļi un vietējā un valsts mēroga autoceļi, radot nopietnas satiksmes problēmas. Tika pārtraukti ūdensapgādes un kanalizācijas pakalpojumi un bojāts elektroenerģijas tīkls. Simbach am Inn pilsētā centralizētās ūdensapgādes nebija trīs nedēļas. Papildus vairāku palīdzības organizāciju centieniem kopumā uz notikuma vietu tika nosūtīti vairāk nekā 12 000 glābēju, tostarp aptuveni 5700 ugunsdzēsēju un 1000 Bavārijas policijas darbinieku.
            
            
               (8)Vācijas iestādes ir aprēķinājušas būtisku avārijas darbu attiecināmās izmaksas, kas paredzētas regulas 3. panta 2. punktā, EUR 94 196 miljonu apmērā, sadalot tās pa darbu veidiem. Avārijas darbu izmaksu lielākā daļa (vairāk nekā EUR 52 227 miljoni) attiecas uz atjaunošanas darbiem transporta jomā. Otrā lielākā izmaksu daļa EUR 21 083 miljonu apmērā attiecas uz sakopšanas pasākumiem.
            
            
               (9)Skartais reģions ir „vairāk attīstīts reģions” saskaņā ar Eiropas strukturālajiem un investīciju (ESI) fondiem (2014–2020). Vācijas iestādes nav ziņojušas Komisijai par savu nodomu pārvietot līdzekļus no ESI fondu programmas, lai izmantotu tos atjaunošanas darbiem.
            
            
               (10)Attiecībā uz Savienības tiesību aktu īstenošanu par katastrofu riska novēršanu un pārvaldību pašlaik nenotiek neviena pienākumu neizpildes procedūra. Turklāt Vācijas pieteikumā sīki aprakstīti esošie novēršanas pasākumi. Piemēram, 2014. gadā Bavārijas Iekšlietu celtniecības un transporta ministrija kopā ar visām ieinteresētajām personām izstrādāja īpašu investīciju programmu aizsardzībai pret plūdiem, kura ir spēkā četrus gadus (2015–2018) un kurā kopējais ieguldījums ir EUR 25 miljoni. Attiecībā uz vietējo brīdinājuma sistēmu plūdu gadījumā un mobilizācijas plāniem ministrija sniedza civilās aizsardzības iestādēm un pašvaldībām pamatnostādnes par to, kā izstrādāt vai paplašināt brīdināšanas par plūdiem un mobilizācijas plānus, un īstenoja arī vairākus informatīvus un apmācības pasākumus.
            
            
               (11)Pieteikuma iesniegšanas laikā Vācijai netika piemērota pienākumu neizpildes procedūra saistībā ar Savienības tiesību aktiem par katastrofas veidu.
            
            
               (12)Vācijas iestādes apstiprināja, ka apdrošināšana nesedz attiecināmās izmaksas, izņemot tās, kas jau ir apzinātas un sasniedz EUR 0,131 miljonus.
            
         
         
            
               3.Finansējums
            
            
               Tā kā solidaritāte bija galvenais pamatojums Fonda izveidei, Komisija uzskata, ka Fonda atbalstam vajadzētu būt progresīvam. Tas nozīmē, ka atbilstoši iepriekšējai praksei par zaudējumu daļu, kas pārsniedz „lielai dabas katastrofai” noteikto robežvērtību Fonda izmantošanai (t. i., 0,6 % no NKI vai EUR 3 miljardus 2011. gada cenās, ņemot vērā mazāko summu), būtu jāsniedz lielāka atbalsta intensitāte nekā par zaudējumiem līdz šai robežvērtībai. Agrāk piemērotā likme, kuru izmantoja, lai noteiktu piešķīrumus lielām dabas katastrofām, ir 2,5 % no kopējiem tiešajiem zaudējumiem, kas ir zem Fonda izmantošanas robežvērtības, un 6 % tai zaudējumu daļai, kura ir virs minētās robežvērtības. Reģionālu dabas katastrofu gadījumā un attiecībā uz katastrofām, kas atzītas saskaņā ar „kaimiņvalsts” noteikumu, likme ir 2,5 %. Šī likme tika piemērota tāpēc, ka katastrofas apmērs nepārsniedza Vācijai 2016. gadā piemērojamo lielu katastrofu robežvērtību.
               
            
               Tāpēc Komisija ierosina piemērot tās pašas procentu likmes un piešķirt turpmāk izklāstītās atbalsta summas.
            
            
                     
                        Katastrofa
                     
                  
                  
                     
                        Tiešie zaudējumi
                     
                     
                        (miljonos EUR)
                     
                  
                  
                     
                        Attiecināmo darbību kopējās izmaksas
                     
                     
                        (miljonos EUR)
                     
                     
                  
                  
                     
                        Piemērotā reģionālai dabas katastrofai noteiktā robežvērtība
                     
                     
                        [1,5 % apmērā no IKP] (miljonos EUR)
                     
                  
                  
                     
                        2,5 % no tiešajiem zaudējumiem
                        (EUR)
                     
                  
                  
                     
                        6 % no tiešajiem zaudējumiem virs robežvērtības
                     
                     
                  
                  
                     
                        Ierosinātā atbalsta kopsumma
                     
                     
                     
                        (EUR)
                     
                  
               
                     
                        VĀCIJA
                     
                  
                  
                     
                        1259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        KOPĀ
                     
                  
                  
                     
                        31 475 125
                     
                  
               
               Šis ir otrais priekšlikums lēmumam par Eiropas Savienības Solidaritātes fonda izmantošanu 2016. gadā. Ierosinātā atbalsta kopsumma atbilst nosacījumam par maksimālo robežu daudzgadu finanšu shēmas (DFS) regulā
                  9
                – proti, EUR 552 040 402 (t. i., EUR 500 000 000 2011. gada cenās).
            
            
               Turklāt, tā kā 2015. gada apropriācija EUR 541 216 080 apmērā palika neizmantota, saskaņā ar 10. panta 1. punktu Padomes regulā par daudzgadu finanšu shēmu
                  10
                tā tiek par vienu gadu pārnesta uz 2016. gadu. Tāpēc ESSF izmantošanai atlikusī summa 2016. gada sākumā bija EUR 1 093 256 482. Pēc 2016. gada pirmā izmantošanas priekšlikuma (EUR 1 651 834 zemestrīcei Jonijas salās Grieķijā) atlikusī neizmantotā summa pašlaik ir EUR 1 091 604 648.
            
            
               4.Secinājumi 
            
            
               Komisija ierosina izmantot Eiropas Savienības Solidaritātes fondu saistībā ar iepriekš izklāstītajiem notikumiem Vācijā un grozīt 2016. gada budžetu, palielinot līdzekļus budžeta 06 01 13. pantā “Palīdzība dalībvalstīm lielas dabas katastrofas gadījumā ar ievērojamu ietekmi uz dzīves apstākļiem, vidi vai ekonomiku” par EUR 31 475 125 gan saistību, gan maksājumu apropriācijās.
            
            
               Tā kā Eiropas Savienības Solidaritātes fonds ir īpašs instruments, kā definēts DFS regulā, attiecīgās apropriācijas budžetā jāiekļauj ārpus atbilstošajām DFS maksimālajām robežām.
            
         
         
            
                  
                     (1)
                  OV L 298, 26.10.2012., 1. lpp.
               
               
                  
                     (2)
                  OV L 48, 24.2.2016., 1. lpp.
               
               
                  
                     (3)
                  OV L 143, 31.5.2016., 1. lpp.
               
               
                  
                     (4)
                  OV L 248, 15.9.2016., 1. lpp.
               
               
                  
                     (5)
                  COM(2016) 227 final, 30.6.2016.
               
               
                  
                     (6)
                  COM(2016) 623, 30.9.2016.
               
               
                  
                     (7)
                  COM(2016) 660, 7.10.2016.
               
               
                  
                     (8)
                  
               
               
                  
                     (9)
                  OV L 347, 20.12.2013., 884. lpp.
               
               
                  
                     (10)
                  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).